《北上就道后寄别郑于阳先生》
清代·李毓昌

一片华楼月，今宵何处看。遥知沧海客，高卧碧云端。

酒薄难成醉，衾孤乍觉寒。不如早归去，从乞钓鳌竿。

作者简介：（?—1809）清山东即墨人，字皋言。嘉庆十三年进士，以知县发江苏。奉总督命勘山阳县赈事，亲行乡曲，钩稽户口，得知县王伸汉冒赈状。具清册将上报。知县以重金贿其仆药杀之。卒年三十余。事白。罪犯各论如律。